Benzin u Kini skuplji nego u SAD
Rast cena istovremeno povećava strahovanje od usporavanja dve najveće svetske ekonomije
Rekordni profiti od nafte su tema izborne godine u Sjedinjenim Državama. , kaže predsednik Barak Obama. Ali Amerikanci sa sve manje gotovog novca traže olakšanje. Amerikanci nisu jedini koji se žale. Sve veće cene goriva počinju da pogađaju i kineske vozače. Cena benzina u Pekingu je za manje od dva meseca povećana dva puta, da bi se suzbila upotreba fosilnih goriva. I sada, kineski potrošači plaćaju više od Amerikanaca. Jedan vozač kamiona kaže da transportne kompanije posebno trpe štetu. Ekonomista u Azijskoj banci za razvoj, Žuang Đijan, kaže da su zbog viših cena goriva kineske kompanije manje konkurentne. Potrošnja energije u Sjedinjenim Državama opada, ali raste na tržištima u usponu, kao što su kinesko i indijsko. Veća potražnja znači više cene, ali stručnjak za naftu Sajmon Vardel kaže da neizvesnost u zemljama koje proizvode naftu kao što je Iran, dodatno utiče na rast cena u svetu. Saudijska Arabija, najveći izvoznik nafte na svetu, kaže da je spremna da poveća proizvodnju ako to bude potrebno. Ali bez skorog olakšanja situacije, Vardel kaže da će rast cena ugušiti ekonomski rast, ne samo u Kini i Sjedinjenim Državama, nego u celom svetu. Ali cene nafte izgleda da se izjednačuju. Cena sirove nafte za buduće isporuke je prošle nedelje pala na šestonedeljni minimum, zahvaljujući nagoveštajima da se Sjedinjene Države i Evropa približavaju otvaranju svojih stratešklih rezervi - da bi zaustavile rast cena.